สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 17 พฤศจิกายน พ.ศ.2558 ดัชนีหุ้นไทยปิดตลาด 1,388.62 จุด เพิ่มขึ้น 6.16 จุด มูลค่าซื้อขาย 35,830 ล้านบาทหุ้นไทยช่วงท้ายตลาดพลิกเป็นบวกได้ รับผลจากตลาดยุโรปติดลบไม่มากและดาวโจนส์ฟิวเจอร์กลับเป็นบวกได้ แสดงให้เห็นว่าความกังวลจากความรุนแรงในปารีสผ่อนคลายลง แต่ปัจจัยในประเทศขาดปัจจัยเชิงบวก และกำไรบริษัทจดทะเบียนไตรมาส 3/58 ออกมาไม่ค่อยดีมากนักแนวรับ 1,378 จุด แนวต้าน 1,390 จุด นักลงทุนสถาบันในประเทศ ซื้อสุทธิ 3,459 ล้านบาท นั่นหมายมาจากเม็ดเงิน LTF ที่เข้ามาอย่างมีนัยสำคัญทีเดียว...
17 พ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 17 พฤศจิกายน พ.ศ.2558 ดัชนีหุ้นไทยปิดตลาด 1,388.62 จุด เพิ่มขึ้น 6.16 จุด มูลค่าซื้อขาย 35,830 ล้านบาทหุ้นไทยช่วงท้ายตลาดพลิกเป็นบวกได้ รับผลจากตลาดยุโรปติดลบไม่มากและดาวโจนส์ฟิวเจอร์กลับเป็นบวกได้ แสดงให้เห็นว่าความกังวลจากความรุนแรงในปารีสผ่อนคลายลง แต่ปัจจัยในประเทศขาดปัจจัยเชิงบวก และกำไรบริษัทจดทะเบียนไตรมาส 3/58 ออกมาไม่ค่อยดีมากนักแนวรับ 1,378 จุด แนวต้าน 1,390 จุด นักลงทุนสถาบันในประเทศ ซื้อสุทธิ 3,459 ล้านบาท นั่นหมายมาจากเม็ดเงิน LTF ที่เข้ามาอย่างมีนัยสำคัญทีเดียว…
*…หุ้น APURE เผยกลุ่ม “จึงรุ่งเรืองกิจ” ยื่นเทนเดอร์ออฟเฟอร์หุ้นที่เหลือ 1.53 บาท หลังสัดส่วนการถือหุ้นกลุ่มดังกล่าวรวม 50.43% แต่ราคากระดาน 1.52 บาท เชื่อว่าราคาไปไหนได้ไม่ไกล..แต่มาถึงจุดนี้ต้องบอกกันตรงๆเลยว่า “เอาเงินไปลงทุนหุ้นตัวอื่นดีกว่า” หุ้นตัวนี้ขาใหญ่สับขาหลอกกันอยู่เลี่ยงดีกว่าครับ…
*…หุ้น ASIMAR หรือ “อาซิ้ม” มาดีเกินคาดหมาย ไตรมาส 3/58 กำไรกว่า 46 ล้านบาท เติบโตแบบก้าวกระโดดจากไตรมาสเดียวกันปีก่อนกำไร 6 ล้านบาท แม้ว่า P/E จะเพิ่มขึ้นพอสมควร แต่ด้วยตัวเลขกำไรต่อหุ้นเพิ่มขึ้น ถือว่าน่าซื้อลงทุนระยะยาว…
*…หุ้น TTA เช่นกันไตรมาส 3/58 กำไรเพิ่มขึ้นเกือบ 20% ทำให้ลบคำสบประมาณที่ว่า “เสี่ยกึ้ง” เฉลิมชัย มหากิจศิริ ซีอีโอใหญ่ “มัวแต่จีบสาว”…เอานะ..จะ “จีบสาว ติดสาว หรือสาวติด” ก็ช่างเขาเหอะ..แต่ถ้า TTA กำไรดีก็อย่าไปคิดมากกันเลย…
*…หุ้น UNIQไม่ได้ทำให้ผิดหวังจริงๆ ไตรมาส 3/58 โชว์กำไร 175 ล้านบาท เพิ่มขึ้นจากช่วงเดียวกันปีก่อนที่มีกำไร 167 ล้านบาท ถือว่าเป็นการ“คงเส้น คงวา”ของรายได้และกำไรชัดเจนมากยิ่ง..ที่สำคัญที่ย่อตัวลงมาน่าซื้อสะสมเพื่อลงทุนระยะกลาง-ยาวต่อไป…*…หุ้น RS ไตรมาส 3/58 ถือว่าเอาตัวรอดกำไรสุทธิ 27.57 ล้านบาท ลดลงค่อนข้างมากเมื่อเทียบไตรมาสเดียวกันปีก่อน แต่ถือว่า “ประคองแบบขาสั่น” แต่ต้องลุ้นว่าไตรมาส 4/58 จะเป็นอย่างไร จะฟื้นตัวกลับมาได้อย่างไรด้วย…
*…หุ้น SSI อาการโคม่าจริงๆ งบไตรมาส 3/58 ออกมาขาดทุนสุทธิ 33,112 ล้านบาท เรียกว่า “ขาดทุนบักโกรก” เลยทีเดียว จากโรงถลุงเหล็กอังกฤษ ปิดตัวลง..แต่สิ่งที่ต้องติดตามคือแผนฟื้นกิจการจะออกมาอย่างไร แต่ช่วงที่ผ่านมาดูเรื่อง “แผนฟื้นฟูกิจการ” เงียบหายไป…ไม่รู้ว่าเจ้าหนี้อย่าง SCB-KTB-TISCO จะเอาไงแน่กับเรื่องนี้..เอาเหอะเรื่องนี้ว่ากันยาวๆไป..
.*…หลัง “ถูกหวย” หรือ “ถูกหวยกิน” แล้ว ล่าสุดบอร์ดสลากฯ มีมติเห็นชอบการปรับเปลี่ยนจำนวนเล่มในการซื้อและจองซื้อสลากกินแบ่งล่วงหน้า ตั้งแต่รอบการซื้อและการจองล่วงหน้า 18 พ.ย. 58 โดยจองซื้อได้รายละ 5 เล่ม จากเดิมกำหนดเพดาน 15 เล่ม เพื่อกระจายสลากให้รายย่อยทั่วถึงนั่นเอง….
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น.พบกันสดๆกับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล เริ่มเวลาใหม่ 2 พ.ย.58 เป็นต้นไป…*…พร้อมพบกับรายการ“ข่าวหุ้นเจาะตลาด ออนเรดิโอ”ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น 